
Naslov originala: 

Odgovara 
Dr IVAN ZIRDUM 
ĐAKOVO 


Tisak: GRO »Štampa«, Osijek ĐAKOVO 1985. 


Vjerojatno ćete ovu knjižicu o alkoholizmu 
dobiti tek onda u ruke kadste već u poteškoćama. 

Često je tako da izbjegavamo suočenje s neu- 
'godnim problemima sve dok ih više ne možemo 
mimoići, Ali ako odlučimo da se s tim poteškoća- 
ma suočimo, krenuli smo odlučno k pobjedi. 

Na slijedećim stranicama donijet ćemo na jed- 
nostavan način saznanja koja su stečena od tisuća 
alkoholičara u različitim zemljama. 


Alkoholizam je bolest. Razvija se zamjetno 
brzim tempom. Najčešće traje godinama dok 
nastupi zadnji stadij. 


Mnogi ljudi piju alkoholna pića od neke izvje- 
sne dobi. Većina ih počne s tim već prilično 
Tano. Prema općem shvaćanju u narodu alkohol 
ima ugodno djelovanje. Pri obiteljskom. slavlju 
doprinosi raspoloženju, stvaralačka ostvarenja 
dolaze lakoćom pod utjecajem nekoliko čašica 
dobrog konjaka. Dogodi se već da se koju i 
mimo žeđi pije i ujutro mamurno ustaje, ali sve 
dotle dok su to iznimke, nema razloga da se 
govori o bolesti alkoholizma.: 


Ako. naprotiv nastupe praznine u pamćenju, 
to je znak za uzbunu. Možda pripadate krugu 
prijatelja gdje se uobičajeno pije. Ti piješ s njima, 
ali si dosad uvijek bio sposoban da pravovremeno 
prekineš. Jedanput ti se dogodi da više ne možeš 
prestati kod petć ili šeste čašice.. Piješ i dalje. 
Slijedećeg jutra nemaš pojma gdje si-bio, gdje 
ti je ostao ogrtač. 

Došao si doduše kući, samo kako, to ti je zago- 
netno:, 

U tvom pamćenju je jedna velika praznina. 
To može biti prvi žnak za početak bolesti alko- 
holizma. 


Je li alkohol za tebe važniji nego za tvoje 
prijatelje. 

Pokušavaš li od nekog vremena piti brže nego 
drugi? 

Piješ li tu i tamo ,,u međuvremenu“ potajno 
koju čašu? 

Dali ti je za razliku od prije neugodno pričati 
o alkoholu? 


Ako osjećaš da što nije u ređu, drugačije je 
nego prije, da alkohol zapčinje u tvom životu 
igrati bitnu ulogu, budi oprezan — još možes 
nazad. ' m 

Ako nastaviš dalje, može se pretpostaviti da 
ćeš više piti. Konačno više se ne mošeš kontroli- 
rati koliko piješ. 

Poslje posla ideš u krčmu da na brzinu popiješ 


jednu — i-ostaneš ko privezan. Pozvan si i tvrdo, 


si odlučio. da se ovaj put vladaš suzdržljivo, ali 
na koncu je. ipak ,,puna glava“. Šusretneš svoga 
prijatelja i želiš s njim na brzinu popiti ,,jednu““. 
On ode nakon sat vremena kući — a ti ostaješ. 
Tako se što događa u zadnje vrijeme sve češće. 
Tome pridolazi da ti postaješ sve darežljiviji. 
Daješ velikodušno napojnice, častiš društvo, 
kupuješ stvari koje ti zaista ne trebaju. U stvari 
znaš ti sasvim točno da to ne smije tako dalje 
ići. Pogledaš li toj činjenici u oči i ne pokušaš je 
prikrivati, može ti se još relativno lako pomoči. 

Zatvarašli ti i dalje oči pred tim, tada to odmiče 
dalje. 


Ti pronalaziš isprike, zašto piješ. 

Pokušavaš se uvjeriti da sve dok se mošeš 
kontrolirati koliko piješ, nisi alkoholičar. A što 
si usprkos tome opet bio pijan, to je stoga što 
si bio premoren, nisi jeo ili si previše radio, što 
je bilo loše vrijeme i prijetila opasnost od prehla- 
de ili si susreo prijatelje koje nisi dugo vidio. 


Uvijek se nađe koji razlog. Bez'razloga se ti 


naravno ne bi nikad napio! 


Sad već više i ne primjećuješ da te je alkohol 
zarobio i da te više ne pušta. Uvijek ponovo 
pronalaziš nove isprike i razloge, uskoro se više 
nećeš osloboditi iz zamke svojih laži. Sve češće 
imaš sad potrebu da već ujutro popiješ na brzinu 
jednu čašu, odmah nakon ustajanja, jer inače 
teško hodaš. Tad ne piješ jer ti godi, nego trošiš 
alkohol kao lijek, prestaje drhtanje, manje se 
osjećaš potištenim i krivim. 

- Samozavaravanje ide dalje, postaješ tjelesno 
iduševno sve ovisniji o alkoholu. 


Sad već piješ i kad si sam. 

To uočuje tvoja okolica, jer to nije uobičajeno. 

Pije se u društvu. 

Smatra te se osebenjakom. 

Tebi samome je to nerazumljivo. Ispričavaš 
se pred sobom da je to stoga da budeš miran, 
jer ne podnosiš da ti uvijek netko prigovara, 

Sve ćešće se povlačiš u svoju ,,kućicu““. Uvje- 
ravaš se da se tako najugodnije osjećaš. 

U stvari bježiš u svoje iluzije, u svijet sanja 
gdje ti postižeš sve što si zaželio — opet si jedna 
ispravna osoba — i jer ti sad često strahuješ, 
započinješ sakrivati alkohol i novac kojim ćeš 
ga nabaviti, jer alkohol je jedini prijatelj kojeg 
još imaš. Bez njega se osjećaš izgubljenim. 

Tako to ide dalje, i ubrzo postaješ svadljiv 
čim se napiješ. Ako te je pijenje dovelo do samo- 
uživača alkohola, nastaje sve više poteškoća. 
Brzo postaješ nasrtljiv, započinješ svađu, letiš 
tući svoju ženu, djecu. Odgoniš psa, razbijaš 
što ti je pri ruci. 


Naravno po prirodi nisi grubijan, ali po svom 
ponašanju si u opasnosti da te se tako obilježi. 
Sam si to ne priznaješ rado. Drugi su krivi, imaju 
nešto protiv tebe — tako bar misliš a ponekad 
i kažeš. Ti sam sebi nisi dobar i gubiš sve više 
iviše sposobnost razlikovati dobro i zlo, ispravno 
ikrivo. 


Tu sposobnost je alkoliol udavio. 

U najdubljoj: nutrini znaš ti i to, ali protiv 
vlastite krivnje i osjećaja manje vrijednosti nala- 
ziš samo jedno: sredstvo: Piti — više piti — još 
više piti. 


I time započinju mnogostruka pijančevanja 
koja danima traju. Sad je to tako poodmaklo 
da ti ,,moraš“ piti. Vjerovao ti to ili ne — ti si 
postao ovisnik, alkoholičar u pravom smislu 
riječi. 

Kod većine ljudi potraje niz godina dok dođu 
do tog stupnja, kod drugih ide to mnogo brže. 


Ako je to pak tako daleko kod tebe došlo da si 
danima bez stvarnog užitka samo opsjednut tež- 
njom za pićem i napijanjem, tada više nema 
sumnje: ti više ne možeš sobom vladati, alkohol 
te svladava. 

Čim si što popio, sve ti je ravno, tvoji prijatelji 
i sama tvoja obitelj. Za alkohol bi sve učinio, 
bio bi dapače pripravan za nj i krasti. 

Tada dolazi opet veliki mamurluk. Odlučuješ: 
»Ovo je bilo posve sigurno zadnji put“, ali ne 
izdržiš dugo. 

Već neko vrijeme ne-kontroliraš koliko piješ, 
a sad više ne možeš utvrditi ni kad piješ. 

Prije si se'nakon nekoliko čašica osjetio upravo 
ugodno — alkohol je bio onaj koji te je raspolo- 
žio — a sad je otišlo tako daleko da'se osjećaš 
upravo progonjenim od njega. Kadkad ti i sad 
nakon svega toga još potpuno sine. Tada ponovo 
pokušavaš, da više ne piješ ili bar da smanjiš. 
Prelaziš s rakije na pivo, piješ samo na kraju 
tjedna ili pri izvanrednim, zgodama. Možda ti 
uspjeva štoviše koje vrijeme ostati ,,suhim“. 


Tada se uvjeravaš kako je to samo oporavak 
ikako ćeš ti nakon izvjesnog vremena opet moći 
— ali tada umjereno — piti. . 

Možda se suzdržavaš samo radi svoje obitelji 
ili za ljubav prijateljima. Ali ti sam ne činiš ništa 
da u temelju prekineš s alkoholom. Bespomoćno 
zarobljen mrežom isprika i samozavaravanja za- 
sljepljuješ se svijetom svoje mašte naspram činje- 
nici: 

Sad si jedan bolesnik! 


Samooptužbe se izmijenjuju sa bjesomučnim 
ispadima — razbjesni te i muha na zidu. 

U trenucima trijeznosti promatraš se, kao sla- 
bića, pijanca, kao razumnog čovjeka kojega du- 
boko tišti krivnja radi njegove obiteji i njegovih 
kolega na poslu, koji upropašćuje život svojih 
najbližih. ' 

Nitko te ne optužuje žešće nego ti sam sebe. 
Osjećaš se tako opterećen krivnjom da ti pre- 
ostaje samo jedno sredstvo protiv toga: alkohol. 


Ali takva raspoloženja prolaze, Tada opet na- 
laziš razloge, zašto moraš piti: Drugi te uopće 
ne razumiju, ti pakosnici nemaju pojma o tvojim 
problemima. Nije to tvoja krivnja — ti stoga ništa 
ne možeš — svi su protiv tebe. 

Malenkosti te mogu rasrditi. 

Tvoja žena je nešto zaboravila, dečko je raširio 
svoje stvari, imaš dojam da je netko o tebi što 
loše primjetio, odmah pocrveniš — opet jedan 
razlog da nekoga napadneš! 


Sad je i strah tvoj pratilac. 
. Često doživljavaš kao da ti se bliži živčani 
slom. 'Sve više i više se s tobom poigravaju tvoja 
.raspoloženja. Mnogo toga ti ide ukrivo i na poslu 
iuobitelji. 
Malo pomalo te zaposjeda neki podmukli strah, 
stalno imaš osjećaj da bi se što moglo dogoditi. 
Djelomično to proizlazi iz tvog slabog tjelesnog 
stanja, djelomično odatle što ti u podsvijesti osje- 
ćaš dasi pri kraju. 

Primjećuje se to po drhtanju ruku, bezciljnom 
pogledu i nesigurnom hodu. Ti si još samo sjena 
sebe samoga. Samo s mukom možeš si staviti 
cigaretu, šalicu prinijeti ustima, zakopčati kaput. 
To nije u vezi samo s tvojim tjelesnim stanjem, 
to je istovremeno izražaj tvoga straha pred prije- 
tećim slomom. 

Svijet te je prevario i ostavio na cijedilu. 

Ipak će jednom doći dan kad ćeš shvatiti da to 
više ne ide tako dalje. 

Ne znam u kojem si stanju upravo ti osobno 
ako si dovde čitao. Možda ležiš u bolnici, imaš 
otrovanje alkoholom iza sebe ili saobraćajni udes 
— možda si u opijenom stanju što zlo načinio — 
pa si u zatvoru. 

Možda ti je nakon jednog dugog pijančevanja 
koji razgovor s prijateljem, socijalnim radnikom 
ili liječnikom otvorio oči. 

U svakom slučaju dospio si sad do točke gdje 
se moraš suočiti s činjenicom da ti je nužno 
prekinuti s alkoholom, jer ćeš inače bespomoćno 


propasti. 

Ima alkoholičara koji ,,zasuše“ i usprkos tome 
žive zadovoljno. Nekima je pomogao liječnik, 
drugima socijalni radnik ili društvo kluba liječe- 
nih alkoholičara, ponekima prije svega ljubav 
i razumijevanje njihovih srodnika. 

Ti sam moraš odlučiti koji je za te pravi put. 
Ali u svakom slučaju treba da se posavjetuješ. 

Iako si ti alkoholičar, ti sam snosiš odgovornost 

“za to što činiš. 

Možda si star 25, 30 ili 40 godina, možda si 
još samo sjena samog sebe, upropastio si ljubav, 
prijateljstvo, povjerenje i imanje ili si u opasnosti 
da to učiniš. 


Tvoja bolest se može dovesti u stanje smirenja, 
ako ti sam to ozbiljno hoćeš. 

Ima ljudi koji su spremni da te podrže savjetom 
i djelom, ali odluku da više ne piješ moraš ti sam 
stvoriti i možeš samo ti držati. 

Predočio sam ti pojedine faze alkoholizma. 
Možda si još na početku. U tom ti slučaju savje- 
tujem: Ne idi ni koraka dalje — daj da ti se 
pomogne — odmah! 

Knjižica se može naručiti na adresu: 
Dr Ivan Zirdum 
54415 ĐAKOVAČKI SELCI 

